**รายงานการประชุมสภาองค์การบริหารส่วนตำบลหนองหลวง**

**สมัยสามัญ สมัยที่ 4 ครั้งที่ 1 / 2561**

**วันที่ 15 สิงหาคม 2561 เวลา 08.30 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายสมศักดิ์ | คำซองเมือง | ประธานสภา ฯ | *สมศักดิ์* | *คำซองเมือง* |  |
| 2 | นายวีระ | เพียรไทยสงค์ | รองประธานสภาฯ | *วีระ* | *เพียรไทยสงค์* |  |
| 3 | นายอนุวัฒน์ | มะโนราช | เลขานุการสภา ฯ | *อนุวัฒน์* | *มะโนราช* |  |
| 4 | นายสมพงษ์ | จุมพล | ส.อบต. หมู่ที่ 1 | *สมพงษ์* | *จุมพล* |  |
| 5 | นายจินดา | โพธิบุญมา | ส.อบต. หมู่ที่ 1 | *จินดา* | *โพธิบุญมา* |  |
| 6 | นายบัวผัน | ภักดีวุฒิ | ส.อบต. หมู่ที่ 2 | *บัวผัน* | *ภักดีวุฒิ* |  |
| 7 | นายดาว | เมฆวัน | ส.อบต. หมู่ที่ 2 | *ดาว* | *เมฆวัน* |  |
| 8 | นายพัสดร | ชาวสวย | ส.อบต. หมู่ที่ 3 | *พัสดร* | *ชาวสวย* |  |
| 9 | นายทศพร | เหมืองทอง | ส.อบต. หมู่ที่ 3 | *ทศพร* | *เหมืองทอง* |  |
| 10 | นายทองจันทร์ | ศรีตำแย | ส.อบต. หมู่ที่ 4 | *ทองจันทร์* | *ศรีตำแย* |  |
| 11 | นายพิทักษ์ | ศรีสวัสดิ์ | ส.อบต. หมู่ที่ 4 | *พิทักษ์* | *ศรีสวสัดิ์* |  |
| 12 | นายสมพงษ์ | วงษ์เชียงยืน | ส.อบต. หมู่ที่ 5 | *สมพงษ์* | *วงษ์เชียงยืน* |  |
| 13 | นายปณชัย | คล้อยคำ | ส.อบต. หมู่ที่ 5 | *ปณชัย* | *คล้อยคำ* |  |
| 14 | นายมน | ภูหนองโอง | ส.อบต. หมู่ที่ 7 | *มน* | *ภูหนองโอง* |  |
| 15 | นางสวาท | เตียงงา | ส.อบต. หมู่ที่ 7 | *สวาท* | *เตียงงา* |  |
| 16 | นายชญชุ์ | อินทะมาตรย์ | ส.อบต. หมู่ที่ 9 | *ชญชุ์* | *อินทะมาตรย์* |  |
| 17 | นายเฉลิม | ขานพิษ | ส.อบต. หมู่ที่ 10 | *เฉลิม* | *ขานพิษ* |  |
| 18 | นายหนูเดช | โพธิเกษ | ส.อบต. หมู่ที่ 10 | *หนูเดช* | *โพธิเกษ* |  |
| 19 | นายเจ้ย | ศรีจันทร์มา | ส.อบต. หมู่ที่ 12 | *เจ้ย* | *ศรีจันทร์มา* |  |
| 20 | นายชาติชาย | หงษ์งาม | ส.อบต. หมู่ที่ 12 | *ชาติชาย* | *หงษ์งาม* |  |
| 21 | นายสุรศักดิ์ | นันทจันทร์ | ส.อบต. หมู่ที่ 13 | *สุรศักดิ์* | *นันทจันทร์* |  |
| 22 | นายสมพงษ์ | ทวยกระโทก | ส.อบต. หมู่ที่ 13 | *สมพงษ์* | *ทวยกระโทก* |  |
| 23 | นายสมบัติ | ภูแข่งหมอก | ส.อบต. หมู่ที่ 14 | *สมบัติ* | *ภูแข่งหมอก* |  |
| **ลำดับที่** | **ชื่อ - สกุล** | | **ตำแหน่ง** |  | **ลายมือชื่อ** | **หมายเหตุ** |
| 24 | นายทองคำ | โพธิ์ศรี | ส.อบต. หมู่ที่ 14 | *ทองคำ* | *โพธิ์ศรี* |  |
| 25 | นายเยี่ยง | ฝอยทอง | ส.อบต. หมู่ที่ 15 | *เยี่ยง* | *ฝอยทอง* |  |
| 26 | นายคงเดช | วิชาชัย | ส.อบต. หมู่ที่ 15 | *คงเดช* | *วิชาชัย* |  |
| 27 | นายดำรงค์ | ชาวเกวียน | ส.อบต. หมู่ที่ 16 | *ดำรงค์* | *ชาวเกวียน* |  |
| 28 | นายอภิชิต | ประกอบศรี | ส.อบต. หมู่ที่ 17 | *อภิชิต* | *ประกอบศรี* |  |
| 29 | นายสุพรม | โพธิกมล | ส.อบต. หมู่ที่ 18 | *สุพรม* | *โพธิกมล* |  |
| 30 | นายชวน | จันทร์แหล่ | ส.อบต. หมู่ที่ 19 | *ชวน* | *จันทร์แหล่* |  |
| 31 | นางสอาด | ศิลป์เนตร | ส.อบต. หมู่ที่ 19 | *สอาด* | *ศิลป์เนตร* |  |
| 32 | นายสมจิตร | มณฑา | ส.อบต. หมู่ที่ 20 | *สมจิตร* | *มณฑา* |  |
| 33 | นายดำรงค์ | คงปัญญา | ส.อบต. หมู่ที่ 20 | *ดำรงค์* | *คงปัญญา* |  |
| **ผู้ไม่มาประชุม** | | | | | | |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายทองคำ | ชมภูโคตร | ส.อบต. หมู่ที่ 8 |  |  |  |
| 2 | นายบุญพงษ์ | ถานะ | ส.อบต. หมู่ที่ 9 |  |  |  |
| 3 | นายพนม | ศรีโมรส | ส.อบต. หมู่ที่ 16 |  |  |  |
| 4 | นางสรารัตน์ | ศรีอุดร | ส.อบต. หมู่ที่ 17 |  |  |  |
| 5 | นายจอมพันธ์ | หมื่นราชา | ส.อบต. หมู่ที่ 18 |  |  |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายมงคล | ปาละสาร | รองนายก อบต.หนองหลวง | *มงคล* | *ปาละสาร* |  |
| 3 | นายธงศักดิ์ | โพธิ์หนองโคก | รองนายก อบต.หนองหลวง | *ธงศักดิ์* | *โพธิ์หนองโคก* |  |
| 4. | นายอนุชา | แก้วสุวรรณ์ | นักวิเคราะห์นโยบายและแผน | *อนุชา* | *แก้วสุวรรณ์* |  |

**เริ่มประชุม เวลา 08.30 น.**

**ก่อนทำการประชุม** เลขานุการสภาเช็คสมาชิกเข้าห้องประชุม เรียนเชิญประธานกล่าวนำคำ  
อปริหานิ ยธรรม และกล่าวเปิดประชุมสภาองค์การบริหารส่วนตำบลหนองหลวง **สมัยสามัญ สมัยที่ 4 ครั้งที่ 1 / 2561 วันที่ 15 สิงหาคม 2561**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นายสมศักดิ์ คำซองเมือง ประธานสภา อบต.หนองหลวง**

* กล่าวสวัสดี สมาชิกสภาฯทุกท่าน การประชุมในวันนี้เป็นการประชุม สมัยสามัญ สมัยที่ 4 ประจำปี 2561 โดยเริ่มสมัยประชุม ในวันที่ 15 – 30 สิงหาคม 2561
* ในวันนี้มีคนลา 5 คน ลาป่วยและลากิจ

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่านขอแสดงความเสียใจกับท่านทองคำ โพธิ์ศรี ส.อบต.หมู่ที่ 14 ด้วยเนื่องจากท่านได้เสียคุฯพ่อไป ขอเรียนทุกท่านเข้าร่วมเป็นเกียรติด้วย
* 12 สิงหาคม 2561 วันแม่ที่อำเภอเฝ้าไร่ ขอบคุณทุกท่านที่เข้าร่วมกิจกรรมทั้งภาคเช้า และภาคค่ำ ขอบคุณท่านดำรงค์ ชาวเกวียน และท่านสวาท เตียงงา ใส่ชุดขาวร่วมงาน ฝากทุกท่านเพื่อความสวยงาม เป็นอันหนึ่งอันเดียวกัน ฝากทุกท่านหารือด้วย

**นายดำรงค์ คงปัญญา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่านขอปรึกษานายกฯว่าจะเอาหรือไม่เอา ถ้าทุกท่านว่าเอาก็ประสานช่างตัดเย็บมาวัดตัวเลย

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่านนายกจะประสานช่างมาที่ อบต.หนองหลวง เพื่อมาวัดขนาดชุดที่ อบต.เพื่อความสะดวกของสมาชิกสภาฯ

**ที่ประชุม รับทราบ**

**ระเบียบวาระที่ 2 รับรองรายงานการประชุมครั้งที่ผ่านมา**

**นายสมศักดิ์ คำซองเมือง ประธานสภา อบต. หนองหลวง**

- การรับรองรายงานการประชุม สภาองค์การบริหารส่วนตำบลหนองหลวง **สมัยวิสามัญ ที่ 1 /2561**  **ลงวันที่ 9 สิงหาคม 2561 เวลา 08.30 น. ณ ห้องประชุมสภาองค์การบริหารส่วนตำบลหนองหลวง**

**นายทองจันทร์ ศรีตำแย ส.อบต.หนองหลวง หมู่ที่ 4**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน **ตามเอกสาร**รายงานการประชุม สภาองค์การบริหารส่วนตำบลหนองหลวง **สมัยวิสามัญ ที่ 1 /2561**  **ลงวันที่ 9 สิงหาคม 2561 เวลา 08.30 น. ณ ห้องประชุมสภาองค์การบริหารส่วนตำบลหนองหลวง คณะกรรมการตรวจสอบรายงานการประชุมสภาฯ ได้ตรวจสอบแล้ว ถือว่าเนื้อหาครบสมบูรณ์ครับ**

**มติที่ประชุม รับรองรายงานการประชุมฯด้วยคะแนนเสียง 33 เสียง**

**ไม่รับรองรายงานการประชุมฯด้วยคะแนนเสียง - เสียง**

**ลาการประชุม 5 คน**

**ระเบียบวาระที่ 3 เรื่องเสนอเพื่อพิจารณา**

* 1. การพิจารณาเห็นชอบร่างข้อบัญญัติงบประมาณรายจ่ายประจำปี งบประมาณ พ.ศ. 2562 (วาระที่ 1 การรับหลักการ)
  2. การพิจารณาโอนงบประมาณรายจ่าย ประจำปี 2561
  3. การพิจารณาแต่งตั้งคณะกรรมการแปรญัตติ งบประมาณรายจ่ายประจำปี 2562

**นายสมศักดิ์ คำซองเมือง ประธานสภา อบต. หนองหลวง**

**3.1** การพิจารณาเห็นชอบร่างข้อบัญญัติงบประมาณรายจ่ายประจำปี งบประมาณ พ.ศ. 2562 (วาระที่ 1 การรับหลักการ)

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน พิจารณาร่างข้อบัญญัติงบประมาณรายจ่ายประจำปี งบประมาณ พ.ศ. 2562 (วาระรับหลักการ)
* ตามเอกสารร่างฯ ที่เจ้าหน้าที่ได้แจกให้ (ตามเอกสารแนบ) ส่วนโครงการ โครงสร้างพื้นฐาน ให้เจ้าหน้าที่วิเคราะห์นโยบายและแผนนำเสนอ ถ้าโครงการใดตกให้เพิ่มเติม ถ้ามีข้อสงสัยประการใด นายกฯขออนุญาตตอบสุดท้าย

**นายอนุชา แก้วสุวรรณ์ นักวิเคราะห์นโยบายและแผน**

- เรียนท่านประธานสภาและสมาชิกสภาองค์การบริหารส่วนตำบลหนองหลวง

ทุกท่าน รายละเอียดตามงบประมาณ ตามที่ อบต.หนอหลวง ประมาณการ ปี 2562 ยอดรวม **83,841,096**  บาท ให้ทุกท่านตรวจดูข้อมูลในข้อบัญญัติงบประมาณรายจ่าย ประจำปี พ.ศ. 2562 ว่ามีข้อใดบ้างที่ผิดพลาด โครงการใดที่ไม่มี มีงบประมาณในส่วนใดต้องการแปรลดหรือโยกย้ายงบประมาณให้ทุกท่านตรวจรายละเอียดให้ชัดเจน โดยเฉพาะโครงการโครงสร้างพื้นฐาน

- ข้อบัญญัติ งบประมาณรายจ่ายประจำปี เป็นการตรากฎหมายอีกรูปแบบหนึ่ง เพื่อเป็นตัวบทกฎหมายในการบริหารบ้านเมือง โดยมีระบบระเบียบที่ชัดเจน แล้วเราจะต้องนำข้อบัญญัติตำบล เข้าสู่ระบบ E-LAAS (ระบบบัญชีคอมพิวเตอร์ขององค์กรปกครองส่วนท้องถิ่น) โดยกรอกข้อมูลทั้งหมดเข้าสู่ระบบ

ข้อบัญญัติ งบประมาณรายจ่ายประจำปี 2562 งบประมาณรายจ่ายทั้งสิ้น **83,841,096**  บาท

**หลักการ**

เพื่อให้มีข้อบัญญัติงบประมาณรายจ่ายประจำปี 2562

**เหตุผล**

เนื่องพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึงฉบับที่ 6 พ.ศ. 2552 มาตรา 87 บัญญัติให้งบประมาณรายจ่ายประจำปีขององค์การบริหารส่วนตำบลให้จัดทำเป็นข้อบัญญัติองค์การบริหารส่วนตำบลและจะเสนอได้ก็แต่โดยนายกองค์การบริหารส่วนตำบลตามระเบียบและวิธีการที่กระทรวงมหาดไทยกำหนด

มาตรา 46 บัญญัติให้ สภาองค์การบริหารส่วนตำบลมีอำนาจหน้าที่พิจารณาให้ความเห็นชอบร่างข้อบัญญัติงบประมาณรายจ่ายประจำปี

|  |  |
| --- | --- |
| **ด้าน** | **ยออดรวม** |
| **ด้านบริหารทั่วไป** |  |
| แผนงานบริหารงานทั่วไป | 21,687,675 |
| แผนงานการรักษาความสงบภายใน | 266,400 |
| **ด้านบริหารชุมชนและสังคม** |  |
| แผนงานการศึกษา | 15,177,164 |
| แผนงานสาธารณสุข | 1,872,000 |
| แผนงานสังคมสงเคราะห์ | 3,062,180 |
| แผนงานเคหะและชุมชน | 7,140,677 |
| แผนงานสร้างความเข้มแข็งของชุมชน | 865,000 |
| แผนงานศาสนา วัฒนธรรมและนันทนาการ | 840,000 |
| **ด้านเศรษฐกิจ** |  |
| แผนงานอุตสาหกรรมและการโยธา | 9,037,000 |
| แผนงานการเกษตร | 90,000 |
| แผนงานการพาณิชย์ | 996,000 |
| **ด้านการดำเนินงานอื่นๆ** |  |
| แผนงานงบกลาง | 22,807,000 |
| **งบประมาณรายจ่ายทั้งสิ้น** | **83,841,096** |

**นายสมศักดิ์ คำซองเมือง ประธานสภา อบต. หนองหลวง**

* เรียนสมาชิกสภาฯ ท่านใดประสงค์จะอภิปราย เพื่อประกอบวาระการรับหลักการร่างข้อบัญญัติตำบล เรื่อง งบประมาณรายจ่ายประจำปีงบประมาณประจำปีงบประมาณ 2562 เรียนเชิญครับ

**นายดำรงค์ ชาวเกวียน ส.อบต.หนองหลวง หมู่ที่ 16**

* เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน โครงการปี 2561 ยกยอดมาปี 2562 ไม่มีครับ

**นายอนุชา แก้วสุวรรณ์ นักวิเคราะห์นโยบายและแผน**

- เรียนท่านประธานสภาและสมาชิกสภาองค์การบริหารส่วนตำบลหนองหลวง

ทุกท่าน โครงการโครงสร้างพื้นฐาน ปี 2561 เริ่มดำเนินการแล้วหลายหมู่บ้าน เพราะเงินเริ่มเข้ามาแล้ว

**นายชญชุ์ อินทะมาตร์ ส.อบต.หนองหลวง หมู่ที่ 9**

เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน เมรุ หมู่ที่ 9 เป็นของปี 2560 ยกมาปี 2561 แล้วตอนนี้จะยกมาปี 2562 และปี 2562 ผมเสนอ 3 โครงการ แต่เห็นโครงการเดียว ขอเพิ่มโครงการไฟฟ้าส่องสว่างภายในหมู่บ้าน 100,000 บาท และโครงการขยายเขตไฟฟ้าภายในหมู่บ้าน 100,000 บาทครับ

* **ผู้รับรอง** นายสมจิตร มณฑา ส.อบต.หมู่ที่ 20 /

นางสะอาด ศิลป์เนตร ส.อบต. หมู่ที่ 19

**นายอนุชา แก้วสุวรรณ์ นักวิเคราะห์นโยบายและแผน**

- เรียนท่านประธานสภาและสมาชิกสภาองค์การบริหารส่วนตำบลหนองหลวง

ทุกท่านขออภัยครับ ผมจะเพิ่มให้ครับ ส่วนเมรุ งบ 500,000 บาท ปี 2562 300,000 บาท รวมเป็นเงิน 800,000 บาท

**นายเฉลิม ขานพิษ ส.อบต.หนองหลวง หมู่ที่ 10**

* เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน ปี 2559-2560 หมู่ที่ 10 เสนอโครงการรางระบายน้ำ 200,000 บาท

โครงการไฟฟ้าสู่พื้นที่การเกษตร 100,000 บาท โครงการจะตกไปหรือยังอยู่ครับ

**นายสมพงษ์ จุมพล ส.อบต.หนองหลวง หมู่ที่ 1**

* เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน สำหรับปี 2559 โครงการไฟฟ้าตกทุกหมู่บ้าน เพราะเงินไม่เข้า นายกฯแจ้งว่าช่างดำเนินการสำรวจอยู่ จะสว่างตอนไหนไม่ทราบ หมู่ที่ 1 ก็ยังไม่ทำ ทุกคนก็รออยู่ เพราะเงินไม่เข้า

**นายสมจิตร มณฑา ส.อบต.หนองหลวง หมู่ที่ 20**

* เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน หมู่ที่ 20 ไฟฟ้าก็ตกเช่นกัน

**นายสมพงษ์ จุมพล ส.อบต.หนองหลวง หมู่ที่ 1**

* เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน มันไม่ใช่ปี 2560 มันค้างมาปี 2559 ไม่ได้สักหมู่บ้าน ตอนนี้คงเข้ามาแล้วได้ยินว่านายก โอนเงินค่าไฟฟ้าไปแล้ว ช่างออกสำรวจแล้ว ไม่ทราบว่าช่วงไหนจะทำ

**นายดำรงค์ ชาวเกวียน ส.อบต.หนองหลวง หมู่ที่ 16**

* เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน โครงการปี 2562 ของหมู่ที่ 16 คสล.หายไป 100,000 บาทเพิ่มเติมให้ด้วยครับ

**นายสมพงษ์ จุมพล ส.อบต.หนองหลวง หมู่ที่ 1**

* เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน ข้อ 3.2 การพิจารณาโอนงบประมาณรายจ่าย ประจำปี 2561 กระผมต้องขอถอนมติใช่ไหมครับ กองช่างบอกว่าผมทำไม่ทัน ถ้าผมทำไม่ทันก็ต้องกันเงินไว้ให้ผม 100,000 บาท ใช่ไหมครับ ผมขอเพิ่มเติมโครงการกล้องวงจรปิด 100,000 บาทแทน ยกมาปี 2562 ครับ

**นายอนุชา แก้วสุวรรณ์ นักวิเคราะห์นโยบายและแผน**

- เรียนท่านประธานสภาและสมาชิกสภาองค์การบริหารส่วนตำบลหนองหลวง

ทุกท่าน ผมขออนุญาตให้ท่านายกฯตอบครับ

**นางสวาท เตียงงา ส.อบต.หนองหลวง หมู่ที่ 7**

* เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน โครงการแต่ละโครงการ เช่น หมู่ที่ 1 ว่าโครงการตั้งแต่ปี 2559 มันจะมารวมกันเหมือน หมู่ที่ 9 เพราะบางทีเราได้กัน จะยกยอดมารวมกับปี 2562 ได้ไหม หมู่ที่ 7 งบปี 2561 ยังไม่ทำสักโครงการเผื่อมันตก หรือเงินไม่เข้า

**นายชญชุ์ อินทะมาตร์ ส.อบต.หนองหลวง หมู่ที่ 9**

* เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน งบเมรุ ตั้งไว้ 600,000 บาท ตอนนี้ตั้งไว้ 500,000 บาท มันจะดำเนินการได้ไหม

**นายชวน จันทร์แหล่ ส.อบต.หนองหลวง หมู่ที่ 19**

* เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน งบประมาณปี 2561 ยังขาดรางระบายน้ำจะดำเนินการได้ไหมครับ

**นายอนุชา แก้วสุวรรณ์ นักวิเคราะห์นโยบายและแผน**

* เรียนท่านประธานสภาและสมาชิกสภาองค์การบริหารส่วนตำบลหนองหลวง

ทุกท่าน สำหรับโครงการที่มันตกไป ก็ต้องให้ผู้บริหารเป็นผู้ตอบครับ

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน ไฟฟ้าได้ประมาณการไปแล้ว ไม่มีปัญหา คสล.ดำเนินการเสร็จเรียบร้อยแล้ว รางระบายน้ำกำลังดำเนินการก่อสร้าง ส่วนของ ม.1 จะหารือกับปลัดฯ อีกครั้ง
* หมู่ที่ 9 ถ้าเรามีเงินพอเราจะดำเนินการปีนี้เลย ที่เอาเขาไว้ในปี 2562 กันเอาไว้เผื่องบประมาณไม่พอหรือทำไม่ทัน ค่าก่อสร้างเมรุ ประมาณ 500,000 บาท เทลานรอบเมรุ ประมาณ 100,000 บาท รวม 600,000 บาท

**นายสมศักดิ์ คำซองเมือง ประธานสภา อบต. หนองหลวง**

* มีสมาชิกสภาฯท่านใดต้องการที่จะอภิปรายเพิ่มเติมหรือไม่
* ต่อไป ขอมติต่อที่ประชุมว่าจะรับหลักการแห่งการร่างข้อบัญญัติงบประมาณรายจ่ายประจำปี งบประมาณ พ.ศ. 2562 หรือไม่ ผู้ใดเห็นชอบรับหลักการ ขอเชิญยกมือขึ้น

**มติที่ประชุม** **เห็นชอบรับหลักการ ด้วยคะแนนเสียง 33 เสียง**

**ไม่เห็นชอบรับหลักการ ด้วยคะแนนเสียง - เสียง**

**งดออกเสียง ด้วยคะแนนสียง - เสียง**

**ลาการประชุม 5 คน**

**นายสมศักดิ์ คำซองเมือง ประธานสภา อบต. หนองหลวง**

* ตามระเบียบ เราต้องว่างเว้น 24 ชั่วโมง ขอนัดวันประชุมในวาระแปรญัตติและเห็นชอบดำเนินการ ในวันที่ 20 สิงหาคม 2561

**มติที่ประชุม** **รับทราบ**

* 1. **การพิจารณาโอนงบประมาณรายจ่าย ประจำปี 2561**

**นายสมพงษ์ จุมพล ส.อบต.หนองหลวง หมู่ที่ 1**

* เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่านการโอนงบประมาณรายจ่าย ประจำปี 2561 โอนเพิ่ม โครงการจัดทำฝาปิดรางระบายน้ำ บ้านหนองหลวง หมู่ที่ 1 ขอถอนวาระครับ และขอกันเงินให้ผมในปี 2562 ผมขอติดกล้องวงจรปิดก็แล้วครับ 100,000 บาท

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน ปี 2562 จะขอหารือกับท่านปลัดอีกรอบ ถ้าได้จะบรรจุให้ กล้องวงจรปิด 100,000 บาท

**มติที่ประชุม** **รับทราบ**

* 1. **การพิจารณาแต่งตั้งคณะกรรมการแปรญัตติ งบประมาณรายจ่ายประจำปี 2562**

**นายสมศักดิ์ คำซองเมือง ประธานสภา อบต. หนองหลวง**

* เรื่องเสนอแต่งตั้งคณะกรรมการแปรญัตติ ในครั้งนี้ จำนวน 7 คน ให้สมาชิกสภาฯทุกท่านเสนอชื่อ เพื่อแต่งตั้งกรรมการแปรญัตติ ด้วยครับ

โดยการเสนอชื่อนั้นจะลงมติเห็นชอบให้เป็นคณะกรรมการแปรญัตติเป็นรายบุคคลไป

**นายดำรงค์ คงปัญญา ส.อบต.หนองหลวง หมู่ที่ 20**

เรียนท่านประธานสภาและสมาชิกสภาองค์การบริหารส่วนตำบลหนองหลวง ทุกท่าน คณะกรรมการแปรญัตติ อยากให้เป็นคณะกรรมการชุดเดิม และให้แปรญัตติแบบเต็มสภา

ขอเสนอชื่อ **นายสุระศักดิ์ นันทจันทร์ ส.อบต.หนองหลวง หมู่ที่ 13** เป็นคณะกรรมการแปรญัตติครับ

**ผู้รับรอง** 1. นายมน ภูหนองโอง ส.อบต. หนองหลวง หมู่ที่ 7

2. นายพัสดร ชาวสวย ส.อบต. หนองหลวง หมู่ที่ 3

**มติที่ประชุม เห็นชอบแต่งตั้ง นายสุระศักดิ์ นันทจันทร์ เป็นคณะกรรมการแปรญัตติใน**

**ร่างข้อบัญญัติงบประมาณรายจ่ายประจำปี พ.ศ.2562**

**ด้วยคะแนนเสียง 33 เสียง ลาการประชุม 5**

**นายพิทักษ์ ศรีสวัสดิ์ ส.อบต.หนองหลวง หมู่ที่ 4**

ขอเสนอชื่อ **นายทองจันทร์ ศรีตำแย ส.อบต.หนองหลวง หมู่ที่ 4** เป็นคณะกรรมการแปรญัตติครับ

**ผู้รับรอง** 1. นายมน ภูหนองโอง ส.อบต. หนองหลวง หมู่ที่ 7

2. นายทองคำ ชมภูโคตร ส.อบต. หนองหลวง หมู่ที่ 8

**มติที่ประชุม เห็นชอบแต่งตั้ง นายทองจันทร์ ศรีตำแย เป็นคณะกรรมการแปรญัตติใน**

**ร่างข้อบัญญัติงบประมาณรายจ่ายประจำปี พ.ศ. 2562**

**ด้วยคะแนนเสียง 33 เสียง ลาการประชุม 5 คน**

**นายคงเดช วิชาชัย ส.อบต.หนองหลวง หมู่ที่ 15**

ขอเสนอชื่อ **นายเยี่ยง ฝอยทอง ส.อบต.หนองหลวง หมู่ที่ 15** เป็นคณะกรรมการแปรญัตติครับ

**ผู้รับรอง** 1. นางสวาท เตียงงา ส.อบต. หนองหลวง หมู่ที่ 7

2. นายทองจันทร์ ศรีตำแย ส.อบต. หนองหลวง หมู่ที่ 4

**มติที่ประชุม** **เห็นชอบแต่งตั้ง นายเยี่ยง ฝอยทอง เป็นคณะกรรมการแปรญัตติใน**

**ร่างข้อบัญญัติงบประมาณรายจ่ายประจำปี พ.ศ. 2562**

**ด้วยคะแนนเสียง 33 เสียง ลาการประชุม 5 คน**

**นายพัสดร ชาวสวย ส.อบต.หนองหลวง หมู่ที่ ๓**

ขอเสนอชื่อ **นายดำรงค์ ชาวเกวียน** ส.อบต.หนองหลวง หมู่ที่ 16 เป็นคณะกรรมการแปรญัตติครับ

**ผู้รับรอง** 1. นายวีระ เพียรไทสงค์ รองประธานสภา อบต.หนองหลวง

2. นายสมพงษ์ วงษ์เชียงยืน ส.อบต. หนองหลวง หมู่ที่ 5

**มติที่ประชุม เห็นชอบแต่งตั้ง นายดำรงค์ ชาวเกวียน เป็นคณะกรรมการแปรญัตติใน**

**ร่างข้อบัญญัติงบประมาณรายจ่ายประจำปี พ.ศ. 256**2

**ด้วยคะแนนเสียง 35 เสียง ลาการประชุม 4 คน**

**นายชวน จันทร์แหล่ ส.อบต. หนองหลวง หมู่ที่ 19**

ขอเสนอชื่อ นายดำรงค์ คงปัญญา ส.อบต.หนองหลวง หมู่ที่ 20 เป็นคณะกรรมการแปรญัตติครับ

**ผู้รับรอง**  1. นายหนูเดช โพธิ์เกษ ส.อบต.หนองหลวง หมู่ที่ 10

2. นางสวาท เตียงงา ส.อบต.หนองหลวง หมู่ที่ 7

**มติที่ประชุม เห็นชอบแต่งตั้ง นายดำรงค์ คงปัญญา เป็นคณะกรรมการแปรญัตติใน**

**ร่างข้อบัญญัติงบประมาณรายจ่ายประจำปี พ.ศ. 2562**

**ด้วยคะแนนเสียง 33 เสียง ลาการประชุม 5 คน**

**นายพัสดร ชาวสวย ส.อบต.หนองหลวง หมู่ที่ 3**

ขอเสนอชื่อ **นายชญชุ์ อินทะมาตร์ ส.อบต.หนองหลวง หมู่ที่ 9** เป็นคณะกรรมการแปรญัตติครับ

**ผู้รับรอง** 1. นายหนูเดช โพธิเกษ ส.อบต.หนองหลวง หมู่ที่ 10

2. นายเจ้ย ศรีจันมา ส.อบต. หนองหลวง หมู่ที่ 12

**มติที่ประชุม เห็นชอบแต่งตั้ง นายชญชุ์ อินทะมาตร์ เป็นคณะกรรมการแปรญัตติใน**

**ร่างข้อบัญญัติงบประมาณรายจ่ายประจำปี พ.ศ.2562**

**ด้วยคะแนนเสียง 33 เสียง ลาการประชุม 5 คน**

**นายเยี่ยง ฝอยทอง ส.อบต.หนองหลวง หมู่ที่ ๑๕**

ขอเสนอชื่อ **นายมน ภูหนองโอง ส.อบต.หนองหลวง หมู่ที่ ๗** เป็นคณะกรรมการแปรญัตติครับ

**ผู้รับรอง**  1. นางสวาท เตียงงา ส.อบต.หนองหลวง หมู่ที่ 7

2. นายสมพงษ์ จุมพล ส.อบต. หนองหลวง หมู่ที่ 11

**มติที่ประชุม เห็นชอบแต่งตั้ง นายมน ภูหนองโอง เป็นคณะกรรมการแปรญัตติใน**

**ร่างข้อบัญญัติงบประมาณรายจ่ายประจำปี พ.ศ. 2560 ด้วยคะแนนเสียง 33 เสียง ลาการประชุม 5 คน**

**นายสมศักดิ์ คำซองเมือง ประธานสภา อบต. หนองหลวง**

ขอประกาศว่าคณะกรรมการแปรญัตติร่างข้อบัญญัติงบประมาณรายจ่ายประจำปี พ,ศ. 2562 ประกอบด้วย

1. นายทองจันทร์ ศรีตำแย สมาชิกสภา อบต.หนองหลวง หมู่ที่ 4

2. นายมน ภูหนองโอง สมาชิกสภา อบต.หนองหลวง หมู่ที่ 7

3. นายชญชุ์ อินทะมาตร์ สมาชิกสภา อบต.หนองหลวง หมู่ที่ 9

4. นายสุรศักดิ์ นันทจันทร์ สมาชิกสภา อบต.หนองหลวง หมู่ที่ 13

5. นายเยี่ยง ฝอยทอง สมาชิกสภา อบต.หนองหลวง หมู่ที่ 15

6. นายดำรงค์ ชาวเกวียน สมาชิกสภา อบต.หนองหลวง หมู่ที่ 16

7. นายดำรงค์ คงปัญญา สมาชิกสภา อบต.หนองหลวง หมู่ที่ 20

**มติที่ประชุม เห็นชอบ ด้วยคะแนนเสียง 33 เสียง**

**ลาการประชุม 5 คน**

**นายสมศักดิ์ คำซองเมือง ประธานสภา อบต. หนองหลวง**

การเสนอแปรญัตติ เราจะเสนอหลังจากมีการประชุมมีมติรับหลักการแล้ว ไม่น้อยกว่า 24 ชั่วโมง เพราะฉะนั้นท่านใดที่ต้องการแปรญัตติ ให้ยื่น **ในวันที่ 16 – 18 สิงหาคม 2561** **เวลา 08.00 – 16.00 น.** รวมระยะเวลา 24 ชั่วโมง โดยให้เสนอคำแปรญัตติ ที่ห้องสำนักงานปลัด

ส่วนการแต่งตั้งประธานแปรญัตติ ให้คณะกรรมการแต่งตั้งกันเอง

**ที่ประชุม รับทราบ**

**ระเบียบวาระที่ 4 เรื่องอื่นๆ**

**นายสมศักดิ์ คำซองเมือง ประธานสภา อบต. หนองหลวง**

* เราจะดำเนินการประชุมอีกครั้งในวันที่ 20 สิงหาคม 2561 โดยแต่งกายด้วยชุดกากี
* กล่าวปิดประชุมสภาองค์การบริหารส่วนตำบลหนองหลวงประชุมสภาฯ สมัยสามัญ สมัยที่ 4 ครั้งที่ 1 / 2561

**ปิดการประชุม เวลา 12.00 น.**

**(ลงชื่อ)** *สมศักดิ์ คำซองเมือง* ผู้ตรวจรายงานการประชุม

(นายสมศักดิ์ คำซองเมือง)

ตำแหน่ง ประธานสภา อบต. หนองหลวง

**(ลงชื่อ** *สมจิตร มณฑา* ผู้ตรวจรายงานการประชุม

(นายสมจิตร มณฑา)

ตำแหน่ง ส.อบต. หนองหลวง หมู่ที่ ๒๐

**(ลงชื่อ** *สุรศักดิ์ นันทะจันทร์* ผู้ตรวจรายงานการประชุม

(นายสุรศักดิ์ นันทจันทร์)

ตำแหน่ง ส.อบต. หนองหลวง หมู่ที่ ๑๓

**(ลงชื่อ)** *ทองจันทร์ ศรีตำแย*  ผู้ตรวจรายงานการประชุม

(นายทองจันทร์ ศรีตำแย)

ตำแหน่ง ส.อบต. หนองหลวง หมู่ที่ ๔

**(ลงชื่อ)** *อนุวัฒน์ มะโนราช* ผู้จดบันทึกการประชุม

(นายอนุวัฒน์ มะโนราช)

ตำแหน่ง เลขานุการสภา อบต. หนองหลวง